Стоян Михайловски
Тръст и река

chitanka.info

Тръст и река[0]

Посвещава се на онези, които обичат да се опълчват против народната воля!

Тръст

Стихии водни, чуйте моята повеля:

турете вече край на ваший бесен тич!

Съдбата друга рол вам определя:

мен да поите тихо и послушно! В бич

да се превръща — на реката не прилича!

Безредици и смут небето не обича!

Просете прошка; аз съм мъдър властелин,

ще ви простя! Ще ви прости и Бог!

Реката — като изтръгва и отнася

тръстта:

Амин!

[0] Тръст — тръстика. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.